techiaith/cofnodycynulliad_en-cy huggingface dataset:
English: Thanks for that contribution, but we'll have to beg to differ. As far as I'm concerned, you have failed the people of Wales as regards the clean air Act. We've got record high poverty levels amongst infants and children and low levels of investment in our towns and cities. A brain-drain era has swept across the nation, leaving our industries, civil service and hospitals short of staff and without any room for growth. The UBI pilot scheme simply epitomises the current state of Welsh Government affairs. Under its very premise, UBI presents the notion that some should be entitled - entitled - to a payout from the state and that we as individuals are owed something from others. But when has this ever been the mindset of the majority of the people of Wales? Let us not forget that Wales was once the great nation of state building here on the British isles. Well before the Magna Carta, we had Hywel's laws, the most progressive and comprehensive set of laws that set in stone a forward-thinking and a progressive Welsh society. From sowing the soil of our green fields, to mining our coal and slate mines, our coastal villages and hillside communities have prevailed over adversity, and have remained driven to improve the lives of those in our communities through their own grit, hard work and determination.
Welsh: Diolch am y cyfraniad hwnnw, ond bydd yn rhaid inni anghytuno. O'm rhan i, rydych wedi gwneud cam â phobl Cymru mewn perthynas â Deddf aer glân. Mae gennym y lefelau tlodi uchaf erioed ymhlith babanod a phlant a lefelau isel o fuddsoddiad yn ein trefi a'n dinasoedd. Mae draen dawn wedi lledu ar draws y wlad, gan adael ein diwydiannau, ein gwasanaeth sifil a'n hysbytai yn brin o staff a heb unrhyw le i dyfu. Mae cynllun peilot incwm sylfaenol cyffredinol yn ymgorfforiad o gyflwr presennol materion Llywodraeth Cymru. O dan y rhagdybiaeth sy'n sylfaen iddo, mae incwm sylfaenol cyffredinol yn cyflwyno'r syniad y dylai rhai fod â hawl - hawl - i gael tâl gan y wladwriaeth a bod ar eraill rywbeth i ni fel unigolion. Ond pryd y bu hyn erioed yn feddylfryd y mwyafrif o bobl Cymru? Gadewch inni beidio ag anghofio bod Cymru ar un adeg yn genedl wych o ran adeiladu gwladwriaeth yma ar ynysoedd Prydain. Ymhell cyn y Magna Carta, cawsom gyfreithiau Hywel, y gyfres fwyaf blaengar a chynhwysfawr o gyfreithiau a osododd sylfaen ar gyfer cymdeithas wâr a blaengar yng Nghymru. O hau pridd ein caeau gwyrdd, i gloddio ein pyllau glo a'n chwareli llechi, mae ein pentrefi arfordirol a'n cymunedau mynyddig wedi goroesi adfyd, ac wedi parhau'n ymrwymedig i wella bywydau'r rhai yn ein cymunedau drwy eu dycnwch, eu gwaith caled a'u penderfyniad eu hunain.
English: Then why did it all go wrong?
Welsh: Pam yr aeth y cyfan o'i le felly?
English: Well, we've had devolution for 24 years, with Labour, and Plaid Cymru propping them up. That's where it went wrong.
Welsh: Wel, cawsom ddatganoli ers 24 mlynedd, gyda Llafur, a Phlaid Cymru yn eu cynnal. Dyna lle'r aeth o'i le.
English: Do you not realise you've been talking about an independent Wales for the last five minutes?
Welsh: Onid ydych yn sylweddoli eich bod wedi bod yn siarad am Gymru annibynnol am y pum munud diwethaf?
English: I have not. Never. I won't see an independent -
Welsh: Nac ydw. Byth. Ni welaf Gymru annibynnol -
English: Seeing as it's you, yes.
Welsh: Gan mai chi sy'n gofyn, gwnaf.
English: Thank you so much. In regard to the UN poverty rapporteur who absolutely criticised the then dysfunctional welfare system, how do you feel that a lack of a functioning welfare system impacts on poverty in Wales?
Welsh: Diolch yn fawr iawn. Mewn perthynas â rapporteur tlodi'r Cenhedloedd Unedig a feirniadodd yn llwyr y system les gamweithredol ar y pryd, sut rydych chi'n teimlo bod diffyg system les weithredol yn effeithio ar dlodi yng Nghymru?
English: At the end of the day, we should be looking to give people an equal opportunity, helping them to find work, bringing out the potential of everybody, not actually saying, 'Do you know what, we'll be a nanny state and we'll just hand it out to you anyway.' Where's the incentive for anybody then to think they can be creative? It's gone. But again, where were they when they were given mandate after mandate to solve the issues we all witness today? A failing health system, an education system with very poor standards, very bad public - [ Interruption.] Oh, come on.
Welsh: Yn y pen draw, dylem geisio rhoi cyfle cyfartal i bobl, gan eu helpu i ddod o hyd i waith, a hybu potensial pawb, nid dweud, 'Wyddoch chi beth, fe fyddwn yn wladwriaeth faldodus ac fe rown arian i chi beth bynnag.' Ble mae'r cymhelliad i unrhyw un feddwl y gallant fod yn greadigol? Mae wedi mynd. Ond eto, ble roeddent pan gawsant fandad ar ôl mandad i ddatrys y problemau yr ydym i gyd yn dyst iddynt heddiw? System iechyd sy'n methu, system addysg sydd â safonau gwael iawn - [ Torri ar draws.] O, dewch.
English: No, I'm afraid there's no time. We've allowed some interventions, but the clock is against us. Janet Finch-Saunders.
Welsh: Na, mae arnaf ofn nad oes amser. Rydym wedi caniatáu ymyriadau, ond mae'r cloc yn ein herbyn. Janet Finch-Saunders.
English: Thank you. Wales has shown itself to be a world leader on much in the past. What is needed now is for this Welsh Government to reflect on the merit of its own people in how far they have carried Wales, but also how much further we can go. Today's politics should be about guaranteeing jobs for your children and for your grandchildren. This is about combating the inequalities that exist within the Welsh administrative process, and making the case -
Welsh: Diolch. Mae Cymru wedi dangos ei bod yn arwain y byd ar lawer yn y gorffennol. Yr hyn sydd ei angen yn awr yw i'r Llywodraeth hon yng Nghymru ystyried rhinweddau ei phobl ei hun a pha mor bell y maent wedi cario Cymru, ond hefyd faint ymhellach y gallwn fynd. Dylai gwleidyddiaeth heddiw ymwneud â sicrhau swyddi i'ch plant a'ch wyrion. Mae hyn yn ymwneud â mynd i'r afael â'r anghydraddoldebau sy'n bodoli o fewn proses weinyddol Cymru, a chyflwyno'r achos -
English: - for finance in future generations. Vote against this today, change the Welsh Government tomorrow, and we will all certainly have a much better and brighter future.
Welsh: - ar gyfer cyllid yng nghenedlaethau'r dyfodol. Pleidleisiwch yn erbyn hyn heddiw, newidiwch Lywodraeth Cymru yfory, ac yn sicr fe gaiff pob un ohonom ddyfodol llawer gwell a mwy disglair.
English: I call on the Minister for Social Justice, Jane Hutt.
Welsh: Gaf i alw ar y Gweinidog Cyfiawnder Cymdeithasol, Jane Hutt, os gwelwch yn dda?
English: Diolch yn fawr, acting Presiding Officer. The topics of this debate today are close to the heart of this Welsh Government's priorities, as well as the priorities of Members who proposed this motion for debate today. Our programme for government sets out our plans for building a stronger, greener economy as we make maximum progress towards decarbonisation. And in our 2021 co-operation agreement with Plaid Cymru, we set out ambitious plans to create a low-carbon Wales and move towards net zero. This is a motion that requires a cross-Government response, clearly. And responsibility for economic policy and interventions to support industry and business lies with my colleague Vaughan Gething, Minister for Economy, but I'll outline briefly our position in relation to transitioning to a zero-carbon economy.
Welsh: Diolch yn fawr, Lywydd dros dro. Mae pynciau'r ddadl hon heddiw yn agos at galon blaenoriaethau Llywodraeth Cymru, yn ogystal â blaenoriaethau'r Aelodau a gyflwynodd y cynnig hwn i'w drafod heddiw. Mae ein rhaglen lywodraethu yn nodi ein cynlluniau ar gyfer adeiladu economi gryfach a gwyrddach wrth inni wneud y cynnydd mwyaf posibl tuag at ddatgarboneiddio. Ac yn ein cytundeb cydweithio yn 2021 gyda Phlaid Cymru, fe wnaethom nodi cynlluniau uchelgeisiol i greu Cymru carbon isel a symud tuag at sero net. Mae hwn yn gynnig sy'n gofyn am ymateb ar draws y Llywodraeth, yn amlwg. A fy nghyd-Weinidog, Vaughan Gething, Gweinidog yr Economi, sy'n gyfrifol am bolisi economaidd ac ymyriadau i gefnogi diwydiant a busnes, ond rwyf am amlinellu'n fyr ein safbwynt ar newid i economi ddi-garbon.
English: Thank you very much, and I thank everyone who has taken part in this debate.
Welsh: Diolch yn fawr iawn, a diolch i bawb sydd wedi cymryd rhan yn y ddadl yma.
English: Do you agree that this, a UBI, would actually follow in the proud tradition of Wales, introduced back in 1909, when David Lloyd George introduced the Old Age Pensions Act - a great son of Dwyfor and a great Liberal in his time as well?
Welsh: A ydych yn cytuno y byddai hyn, incwm sylfaenol cyffredinol, yn dilyn yn nhraddodiad balch Cymru, a gyflwynwyd yn ôl ym 1909, pan gyflwynodd David Lloyd George Ddeddf Pensiynau'r Henoed - un o feibion gorau Dwyfor, a Rhyddfrydwr gwych yn ei amser hefyd?
English: Jane, thank you for giving way so generously. Would you note as well that there is actually a small but significant voice in the Conservative right that actually supports UBI on the basis of freeing people and giving them the ability to be entrepreneurial, to stand on their feet, to experiment, to create their own lives? We have heard none of that today or ever from these benches in any of these debates. Where is that Conservative voice?
Welsh: Jane, diolch am fod mor barod i ildio. A wnewch chi nodi hefyd fod llais bach ond arwyddocaol ar asgell dde'r Ceidwadwyr sy'n cefnogi incwm sylfaenol cyffredinol ar sail rhyddhau pobl a rhoi'r gallu iddynt fod yn entrepreneuraidd, i sefyll ar eu traed eu hunain, i arbrofi, i greu eu bywydau eu hunain? Nid ydym wedi clywed dim o hynny heddiw nac erioed o'r meinciau acw yn unrhyw un o'r dadleuon hyn. Ble mae'r llais Ceidwadol hwnnw?
English: Thank you for a lively and respectful debate, with me taking the Chair for the first time. The proposal is to agree the motion. Does any Member object? [ Objection. ] There is an objection. And I will therefore defer voting until voting time.
Welsh: Diolch am ddadl fywiog a pharchus, a finnau'n cymryd y Gadair am y tro cyntaf. Y cwestiwn ydy: a ddylid derbyn y cynnig? A oes yna unrhyw Aelod yn gwrthwynebu? [ Gwrthwynebiad. ] Dwi yn clywed gwrthwynebiad. Felly, dwi'n gohirio'r bleidlais ar y cynnig tan y cyfnod pleidleisio.
English: We'll move now to item 8, Finance Committee debate, the Welsh Government's spending priorities for 2023-24. I call on the Chair of the committee to move the motion. Peredur Owen Griffiths.
Welsh: Mi symudwn ni ymlaen at eitem 8, dadl y Pwyllgor Cyllid, blaenoriaethau gwariant Llywodraeth Cymru ar gyfer 2023-24. Dwi'n galw ar Gadeirydd y pwyllgor i wneud y cynnig. Peredur Owen Griffiths.
English: Thank you, Chair. It's my pleasure to be opening this debate today on the Welsh Government's spending priorities for 2023-24. I have mentioned previously in this Chamber that engaging with people across Wales is a priority for me as Chair, specifically to listen to the views of stakeholders on what the Welsh Government budget should include. I am pleased to say that the committee has not been using the summer months to rest on its laurels. In fact, we've been busier than ever. We've been out talking to people who are directly affected by the decisions we make in this place and listening to their views. Before I begin my contribution this afternoon, I'm very pleased to welcome five Members of the Youth Parliament who are in the public gallery today. I'd like to recognise them all and say hello to Fatmanur, Ruben, Ella, Ffion and Harriet. I'd also like to thank Rosemary, who took part in the workshop but is unable to attend today. These young Members gave up their own time to speak honestly and openly about the issues concerning them. I speak on behalf of all the members of the committee when I say that we were incredibly grateful for their contributions and we were very impressed with their maturity and intelligence, and I hope that we can do justice to their comments this afternoon.
Welsh: Diolch, Cadeirydd. Mae'n bleser gen i fod yn agor y ddadl yma heddiw ar flaenoriaethau gwariant Llywodraeth Cymru ar gyfer 2023-24. Rwyf wedi sôn o'r blaen yn y Siambr hon fod ymgysylltu â phobl ledled Cymru yn flaenoriaeth i mi fel Cadeirydd, yn benodol i wrando ar farn rhanddeiliaid ar yr hyn y dylai cyllideb Llywodraeth Cymru ei gynnwys. Mae'n dda gennyf ddweud nad yw'r pwyllgor wedi bod yn segur dros y misoedd diwethaf. Rydym wedi bod yn brysurach nag erioed. Rydym wedi bod yn mynd allan i siarad â phobl sy'n cael eu heffeithio'n uniongyrchol pan fydd penderfyniadau yn cael eu gwneud yn y lle hwn, a gwrando ar eu barn. Cyn i mi ddechrau ar fy nghyfraniad y prynhawn yma, dwi'n falch iawn o groesawu pump Aelod o'r Senedd Ieuenctid sydd yn yr oriel gyhoeddus heddiw. Hoffwn eu cydnabod i gyd a dweud helo wrth Fatmanur, Ruben, Ella, Ffion a Harriet. Hefyd buaswn i'n hoffi diolch i Rosemary, a gymerodd ran yn y gweithdy ond sydd yn methu â bod yma hefo ni heddiw. Rhoddodd yr Aelodau ifanc hyn eu hamser i siarad yn onest ac yn agored am y materion sy'n eu pryderu. Dwi'n siarad ar ran holl aelodau'r pwyllgor pan ddywedaf ein bod yn hynod ddiolchgar am eu cyfraniadau ac yn llawn edmygu eu haeddfedrwydd a'u deallusrwydd, a gobeithio y gallwn wneud cyfiawnder â'u sylwadau y prynhawn yma.
English: Thank you. I'm also pleased to see Members of the Youth Parliament here. You're always welcome. Now, we have many speakers to this item - more than we could usually allow in an hour debate, but let's try and get everyone in. So, please aim for four minutes rather than five, and we'll see how things go. Jayne Bryant.
Welsh: Diolch yn fawr iawn. Rydw innau'n falch iawn o weld Aelodau o'r Senedd Ieuenctid yma. Croeso mawr i chi, bob amser. Rŵan, mae yna nifer fawr o Aelodau wedi gofyn am gael siarad - mwy na fyddem ni'n gallu ei ganiatáu fel arfer mewn dadl awr o hyd, ond beth am drio gwasgu pawb i mewn? Anelwch am bedwar munud yn hytrach na phump, o bosib, ac mi gawn ni weld sut aiff hi. Jayne Bryant.
English: I appreciate that the contributions have been concise today. I hope we can get two or three more in, depending on how concise they are. Luke Fletcher.
Welsh: Dwi'n gwerthfawrogi bod y cyfraniadau'n gryno heddiw. Mae p'un ai ydyn ni'n cael dau neu dri arall i mewn yn dibynnu pa mor gryno ydy'r gweddill. I arwain y ffordd, Luke Fletcher.
English: Diolch, Dirprwy Lywydd dros dro. I'll keep it short. I understand that the Government is being pulled in all different directions by Members on what they should be spending on, and there are a number of priorities to consider. I would like to make the case for increasing the payments of the education maintenance allowance. It was a massive relief to families when it was introduced back in 2004. It continues to be a massive relief for families, and I think, actually, it's a massive positive that the Welsh Government has managed to retain it for as long as they have. Currently a payment is worth £30 a week. It's been that since 2004, and the Bevan Foundation has rightly pointed out that in order for it to be of the same value as it was in 2004, the payment would need to increase to £45 a week. So, I would urge the Government to consider increasing EMA payments.
Welsh: Diolch, Ddirprwy Lywydd dros dro. Fe fyddaf yn gryno. Deallaf fod y Llywodraeth yn cael ei thynnu i bob cyfeiriad gan Aelodau o ran yr hyn y dylent fod yn gwario arno, ac mae nifer o flaenoriaethau i'w hystyried. Hoffwn ddadlau'r achos dros gynyddu taliadau'r lwfans cynhaliaeth addysg. Roedd yn rhyddhad enfawr i deuluoedd pan gafodd ei gyflwyno yn ôl yn 2004. Mae'n parhau i fod yn rhyddhad enfawr i deuluoedd, a chredaf, mewn gwirionedd, ei bod yn gadarnhaol iawn fod Llywodraeth Cymru wedi llwyddo i'w gadw cyhyd ag y maent wedi gwneud hynny. Ar hyn o bryd, mae taliad yn werth £30 yr wythnos. Mae hynny wedi bod yn wir ers 2004, ac mae Sefydliad Bevan wedi tynnu sylw yn briodol at y ffaith y byddai angen i'r taliad gynyddu i £45 yr wythnos er mwyn iddo fod o'r un gwerth â'r hyn ydoedd yn 2004. Felly, byddwn yn annog y Llywodraeth i ystyried cynyddu taliadau'r lwfans cynhaliaeth addysg.
English: Thank you very much. They have addressed the point I wanted to speak to. Thank you.
Welsh: Diolch yn fawr iawn. Maent wedi trafod y pwynt yr oeddwn am gyfeirio ato. Diolch.
English: Could I call on the Minister for Finance and Local Government, Rebecca Evans?
Welsh: Dyna ni. Gaf i alw ar y Gweinidog Cyllid a Llywodraeth Leol, Rebecca Evans?
English: Diolch. I'd just like to say thank you to everybody for their contributions this afternoon, but particularly so to the Finance Committee for bringing forward the debate today. I do think that this has been an absolutely excellent innovation in recent years, and it really does help focus the mind in terms of understanding what the priorities of colleagues are. So, thank you so much for everybody's contributions to the debate today. The Senedd will, of course, recall that we were able to publish a three-year budget settlement earlier this year, and that does provide at least a level of certainty and stability to our partners and to the people of Wales. But now we are facing very much a new set of challenges that we have to consider in our next budget and that, of course, includes continuing to respond to the ongoing impacts of the COVID-19 pandemic. Like many other countries, we're facing soaring inflation and that's impacting on our existing commitments. It's also causing our budget settlement to be worth £600 million less than when we allocated it in October 2021, and this will be very much at the forefront of our minds as we start to consider our budget for next year. And, of course, we are experiencing the ongoing cost-of-living crisis as well as the conflict in Ukraine, but our commitment as a Government to supporting communities and citizens as they navigate these issues remains completely unwavering.
Welsh: Diolch. Hoffwn ddiolch i bawb am eu cyfraniadau y prynhawn yma, ond yn arbennig felly i'r Pwyllgor Cyllid am gyflwyno'r ddadl heddiw. Credaf fod hyn wedi bod yn ddatblygiad rhagorol iawn yn ystod y blynyddoedd diwethaf, ac mae'n helpu i ganolbwyntio'r meddwl o ran deall beth yw blaenoriaethau cyd-Aelodau. Felly, diolch yn fawr am gyfraniadau pawb i'r ddadl heddiw. Bydd y Senedd, wrth gwrs, yn cofio ein bod wedi gallu cyhoeddi setliad cyllideb tair blynedd yn gynharach eleni, ac mae hynny'n rhoi lefel o sicrwydd a sefydlogrwydd o leiaf i'n partneriaid ac i bobl Cymru. Ond yn awr rydym yn wynebu cyfres newydd o heriau y mae'n rhaid inni eu hystyried yn ein cyllideb nesaf ac mae hynny, wrth gwrs, yn cynnwys parhau i ymateb i effeithiau parhaus pandemig COVID-19. Fel llawer o wledydd eraill, rydym yn wynebu chwyddiant cynyddol ac mae hynny'n effeithio ar ein hymrwymiadau presennol. Mae hefyd yn peri i'n setliad cyllideb fod yn werth £600 miliwn yn llai na phan wnaethom ei ddyrannu ym mis Hydref 2021, a bydd hyn yn sicr ar flaen ein meddyliau wrth inni ddechrau ystyried ein cyllideb ar gyfer y flwyddyn nesaf. Ac wrth gwrs, rydym yn profi'r argyfwng costau byw parhaus yn ogystal â'r gwrthdaro yn Wcráin, ond mae ein hymrwymiad fel Llywodraeth i gefnogi cymunedau a dinasyddion wrth iddynt lywio'u ffordd drwy'r pethau hyn yn dal i fod yn gwbl gadarn.
English: Thank you, Minister. I call on Peredur Owen Griffiths to reply to the debate.
Welsh: Diolch, Weinidog. Dwi'n galw ar Peredur Owen Griffiths i ymateb i'r ddadl.
English: Thank you, Chair. I'd like to thank Members who have contributed to today's debate. This has been a golden opportunity for the Senedd to influence the Welsh Government's thinking before it publishes the draft budget later this year. I hope the Minister will take onboard the views raised today.
Welsh: Diolch, Cadeirydd. Hoffwn ddiolch i'r Aelodau sydd wedi cyfrannu i'r ddadl heddiw. Mae wedi bod yn gyfle euraidd i'r Senedd ddylanwadu ar feddylfryd Llywodraeth Cymru cyn iddi gyhoeddi'r gyllideb ddrafft yn ddiweddarach eleni. Gobeithio y bydd y Gweinidog yn ystyried y safbwyntiau a godwyd heddiw.
English: I'd like to thank those that are the main drivers of today's debate: our stakeholders and the people that we spoke with. They are central to our work, and we're grateful for their continued engagement. Finally, I'd like to thank the clerking team and the research team who work very hard in the background to facilitate the committee's work and allow us to scrutinise effectively the Government. Thank you very much.
Welsh: Hoffwn ddiolch i'r rhai sy'n bennaf gyfrifol am y ddadl heddiw: ein rhanddeiliaid a'r bobl y buom yn siarad â nhw. Maent yn ganolog i'n gwaith ac rydym yn ddiolchgar am eu hymgysylltiad parhaus. Yn olaf, hoffwn ddiolch o galon i'r tîm clercio ac ymchwil sydd yn gweithio yn galed yn y cefndir i hwyluso gwaith y pwyllgor a'n galluogi ni i graffu'n effeithiol ar y Llywodraeth. Diolch yn fawr.
English: Thank you. The proposal is to note the committee's report. Does any Member object? I hear no objection. And therefore the motion is agreed in accordance with Standing Order 12.36.
Welsh: Diolch. Y cwestiwn ydy: a ddylid nodi adroddiad y pwyllgor? Oes unrhyw Aelod yn gwrthwynebu? Dwi ddim yn clywed gwrthwynebiad. Felly, mi dderbynnir y cynnig yn unol â Rheol Sefydlog 12.36.
English: We'll move on now to item 9, debate on the Economy, Trade, and Rural Affairs Committee report, 'Refreshing Wales' Bovine TB Eradication Programme'. I call on the committee Chair to move the motion. Paul Davies.
Welsh: Symud ymlaen at eitem 9, dadl ar adroddiad Pwyllgor yr Economi, Masnach a Materion Gwledig, 'Adnewyddu Rhaglen Ddileu TB Buchol Cymru'. Dwi'n galw ar Gadeirydd y pwyllgor i wneud y cynnig. Paul Davies.
English: The proposal is to note the committee's report. Does any Member object? No. Therefore, the motion is agreed in accordance with Standing Order 12.36.
Welsh: Y cwestiwn yw: a ddylid nodi adroddiad y pwyllgor? A oes unrhyw un yn gwrthwynebu? Nac oes, felly derbynnir y cynnig yn unol â Rheol Sefydlog 12.36.
English: Item 10 this afternoon is the first Welsh Conservatives debate, on hepatitis C. I call on Russell George to move the motion.
Welsh: Eitem 10 y prynhawn yma yw dadl gyntaf y Ceidwadwyr Cymreig, ar hepatitis C. Galwaf ar Russell George i wneud y cynnig.
English: I have selected the amendment to the motion. I call on the Minister for Health and Social Services to move formally amendment 1, tabled in the name of Lesley Griffiths.
Welsh: Rydw i wedi dethol y gwelliant i'r cynnig. Galwaf ar y Gweinidog Iechyd a Gwasanaethau Cymdeithasol i gynnig yn ffurfiol welliant 1, a gyflwynwyd yn enw Lesley Griffiths.
English: The proposal is to agree the motion without amendment. Does any Member object? [ Objection.] Yes, there are objections and I will therefore defer voting under this item until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad.] Oes, felly, gohiriaf y bleidlais ar y cynnig tan y cyfnod pleidleisio.
English: We now move to item 11, the second Welsh Conservative debate on summer shows and events. I call on Samuel Kurtz to move the motion.
Welsh: Eitem 11 y prynhawn yma yw ail ddadl y Ceidwadwyr Cymreig ar ddigwyddiadau a sioeau'r haf. Galwaf ar Samuel Kurtz i wneud y cynnig.